
	讜讗讬谞讜 住讜转专 讗转 讛拽讜讚诪讬诐 讜诪转讞讬诇 讜诪讜谞讛 诪讬讚 讜拽专讘谉 讗讬谉 诇讜 讘讗诪转 讗诪专讜 讬诪讬 讛讝讘 讜讛讝讘讛 讜讬诪讬 讛住讙专讜 砖诇 诪爪讜专注 讛专讬 讗诇讜 注讜诇讬谉 诇讜:


	讙诪' 讜讗诇讜 讛谉 讛住讻讻讜转 讗讬诇谉 讛诪讬住讱 注诇 讛讗专抓 讜驻专注讜转 讛讬讜爪讗讜转 诪谉 讛讙讚专: 讜讗专抓 讛注诪讬诐: 讗讬讘注讬讗 诇讛讜 讗专抓 讛注诪讬诐 诪砖讜诐 讗讜讬专讗 讙讝专讜 注诇讬讛 讗讜 讚讬诇诪讗 诪砖讜诐 讙讜砖讗 讙讝专讜 注诇讬讛 转''砖 讜诪讝讛 讘砖诇讬砖讬 讜讘砖讘讬注讬 讜讗讬 讗诪专转 诪砖讜诐 讗讜讬专讗 讛讝讗讛 诇诪讛 诇讬 讗诇讗 诇讗讜 诪砖讜诐 讙讜砖讗 诇讗 诇注讜诇诐 讗讬诪讗 诇讱 诪砖讜诐 讗讜讬专讗 讜讻讬 拽转谞讬 讗砖讗专讗 讛讻讬 谞诪讬 诪住转讘专讗 诪讚拽转谞讬 讜讻诇讬诐 讛谞讜讙注讬诐 讘诪转 讛谞讬 讻诇讬诐 讘谞讬 讛讝讗讛 讗讬谞讜谉 讗诇讗 砖诪注 诪讬谞讛 讗砖讗专讗





专砖"讬





	讜讗讬谉 住讜转专 讗转 讛拽讜讚诪讬谉. 讜讛讗讬 讚转谞谉 讘驻' 讛专讬谞讬 谞讝讬专 诪讙诇讞 (诇注讬诇 讬讟:) 诪讬 砖谞讝专 谞讝讬专讜转 诪专讜讘讛 讜讛砖诇讬诐 谞讝讬专讜转讜 讜讗讞专 讻讱 讘讗 诇讗专抓 讻讜' 讘''讛 讗讜诪专讬诐 谞讝讬专 讻讘转讞诇讛 讜住讜转专 讗转 讛拽讜讚诪讬谉 讛转诐 讛讜讬 讟注诪讗 诇驻讬 砖注砖讛 谞讝讬专讜转讜 讘讞''诇 讜讗讬谉 注讬拽专 谞讝讬专讜转 讗诇讗 讘讗''讬 讗讘诇 讻讗谉 砖注砖讛 讜讗讞专 讻讱 讬爪讗 讗讬谞讜 爪专讬讱 诇住转讜专 讗转 讛拽讜讚诪讬诐: 讜住驻专讜 砖诇 诪爪讜专注. 讚讛讬讬谞讜 讗讞专 讞诇讜讟讜 讛讜讗 讚讛讗讬 拽专讗 讜讻讘住 讘讙讚讬讜 讜讙讜' (讜讬拽专讗 讬讚) 讘住讜祝 讬诪讬 讞诇讜讟讜 讻转讬讘 讚讛讬讬谞讜 讻砖谞转专驻讗 诪爪专注转讜 讻讚讻转讬讘 讘专讬砖讗 讚注谞讬讬谞讗 讜讬爪讗 讛讻讛谉 讗诇 诪讞讜抓 诇诪讞谞讛 讜专讗讛 讛讻讛谉 讜讛谞讛 谞专驻讗 讜讙讜' 讜讗讝 讛讜讗 诪讙诇讞 讻讚讻转讬讘 讜讙讬诇讞 讗转 讻诇 砖注专讜 讜诪转讞讬诇讬谉 讬诪讬 住驻讬专讜 讜诇讗讞专 讬诪讬 住驻讬专讜 诪讙诇讞 驻注诐 砖谞讬转 讻讚讻转讬讘 讘讛讛讜讗 拽专讗 讙讜驻讬讛 讜讬砖讘 诪讞讜抓 诇讗讛诇讜 砖讘注转 讬诪讬诐 讜讻转讬讘 讜讛讬讛 讘讬讜诐 讛砖讘讬注讬 讬讙诇讞 讗转 讻诇 砖注专讜 讜讙讜' 讜讬诪讬 住驻讬专讜 砖诇 诪爪讜专注 讗讜转谉 讬诪讬诐 砖讻转讜讘 讘讛谉 讜讻讘住 讛诪讟讛专 讜讙诇讞 讗转 讻诇 砖注专讜 讜专讞抓 讘诪讬诐 讜讗讞专 讬讘讗 讗诇 讛诪讞谞讛 讜讬砖讘 诪讞讜抓 诇讗讛诇讜 砖讘注转 讬诪讬诐 讜讬诪讬 讙诪专讜 砖诇 诪爪讜专注 讛讬讬谞讜 讬诪讬 讞诇讜讟讜 讚讻转讬讘 讘讛讜 (砖诐 讬讙) 讘讚讚 讬砖讘 诪讞讜抓 诇诪讞谞讛 诪讜砖讘讜 讗讞专 转讙诇讞讬讜转 讛诇诇讜 砖诇 诪爪讜专注 讗讬谞讜 住讜转专 讗转 讛拽讜讚诪讬谉 讜讗讞专 讬转讞讬诇 诇诪谞讜转 讬诪讬 谞讝讬专讜转讜 讗诇讗 诇诪拽讜诐 砖驻住拽 讬转讞讬诇 讜讛讜讗 砖转讛讗 谞讝讬专讜转 诪专讜讘讛 讻讚讬 砖讬讛讗 讘讜 讙讬讚讜诇 砖讬注专 诇' 讬讜诐 诇讗讞专 砖谞转讙诇讞 讘转讙诇讞讬讜转 砖转讬诐 砖诇 诪爪讜专注 讜讗祝 讗讜转谉 讬诪讬诐 砖诇 住驻专讜 讜砖诇 讙诪专讜 讗讬谉 注讜诇讬谉 诇讜 诇诪谞讬谉: 讘讗诪转 讗诪专讜. 讛诇讻讛 讛讬讗 诇诪砖讛 诪住讬谞讬 讬诪讬 讛讝讘 讜讛讝讘讛 讜讬诪讬 讛住讙专讜 砖诇 诪爪讜专注 讬诪讬诐 讛专讗砖讜谞讬诐 砖讻转讜讘 讘讛谉 (砖诐) 讜讛住讙讬专 讛讻讛谉 砖讘注转 讬诪讬诐 讜讻转讬' 讜讛住讙讬专讜 讛讻讛谉 砖讘注转 讬诪讬诐 砖谞讬转 注讜诇讬谉 诇讜 诪诪谞讬谉 讬诪讬 谞讝讬专讜转讜 讜诇拽诪谉 诪驻专砖 诪讛讬讻讗 讙诪讬专: 讙诪' 讗讬讘注讬讗 诇讛讜 讗专抓 讛注诪讬诐 诪砖讜诐 讗讜讬专讗. 谞诪讬 讙讝专讜 注诇讛 讜讛讬讻讗 讚讗讬讻讗 讗讜讬专讗 讘诇讗 讙讜砖讗 讻讙讜谉 讚谞讻谞住 讘讛 讘拽专讜谉 讗讜 讘住驻讬谞讛 砖诇讗 驻住注 诇讗专抓 讗诇讗 谞讻谞住 讘讛 讘讗讜讬专讗 拽诇讬砖 诇讬讛 讟讜诪讗讛: 讗讜 讚讬诇诪讗 诪砖讜诐 讙讜砖讗. 讚讟讜诪讗讛 讞诪讜专讛 讛讜讗 讚讙讝专讜 注诇讬讛 讜诇讗 诪砖讜诐 讗讜讬专讗 讚讛讬讬谞讜 讟讜诪讗讛 拽诇讛 讜讗诐 谞讻谞住 讘讛 讘专讙诇讬讜 讻诪讗谉 讚谞讙注 讘拽讘专 讚诪讬 讗讘诇 讘拽专讜谉 诇讗: 讜讗讬 讗诪专转 诪砖讜诐 讗讜讬专讗. 讛讬讻讗 讚讗讬讻讗 讗讜讬专讗 讘诇讗 讙讜砖讗 诪讬 讛讜讬讗 诇讛 讟讜诪讗讛 讞诪讜专讛 讻讜诇讬 讛讗讬 讚转讬讘注讬 讛讝讗讛 砖诇讬砖讬 讜砖讘讬注讬: 讜讻讬 拽转谞讬. 讜诪讝讛 讘砖诇讬砖讬 讜砖讘讬注讬 讗砖讗专讗 讗住讻讻讜转 讜驻专注讜转 讜诇讗讜 讗讗专抓 讛注诪讬诐: 讛讻讬 谞诪讬 诪住转讘专讗. 讚诇讗 讗讻讜诇讛讜 拽讗讬 诪讚拽转谞讬 讻诇讬诐 讛谞讜讙注讬诐 讘诪转: 讜讛谞讬 讻诇讬诐 讘谞讬 讛讝讗讛 谞讬谞讛讜. 讻诇讜诪专 讜讗诐 谞讜讙注 谞讝讬专 讘讻诇讬诐 讛谞讜讙注讬诐 讘诪转 爪专讬讱 讛讝讗讛 讘转诪讬讛: 讗诇讗 诇讗讜 砖诪注 诪讬谞讛. 诇讗讜 讗讻讜诇讛讜 拽讗讬 讗诇讗 讗砖讗专讗 拽讗讬 讗讛谞讱 [讚讘谞讬] 讛讝讗讛 谞讬谞讛讜:





转讜住驻讜转





	讜讗讬谞讜 住讜转专 讗转 讛拽讜讚诪讬诐 讜讙诐 讗讬谉 注讜诇讬谉 诇讜 诇诪谞讬谉 谞讝讬专讜转讜 讜诪转讞讬诇 讜诪讜谞讛 诪讬讚. 讘诪拽讜诐 砖驻住拽 诇诪谞讜转 讻砖谞讟诪讗 诇讗 讬转讞讬诇 诇诪谞讜转 砖讬诪讬 讟讜诪讗讛 讗讬谉 注讜诇讬谉 诇讜 诇讬诪讬 谞讝讬专讜转讜 讜讙诐 拽专讘谉 砖谞讝讬专 讟诪讗 诪讘讬讗 讞讟讗转 讜注讜诇转 讛注讜祝 讜讗砖诐 讝讛 讗讬谞讜 诪讘讬讗 讜拽砖讛 诇专砖''讬 讚讘砖诇诪讗 讻讜诇讛讜谉 谞讬讞讗 讚讻讬 谞诪讬 讗讬谞讜 住讜转专 讛拽讜讚诪讬谉 讗讬谉 注讜诇讬谉 诇讜 讗诇讗 讻诇讬诐 讛谞讜讙注讬诐 讘诪转 讚讗驻讬' 讻诇讬 砖讟祝 拽讗诪专 讻讚诪砖诪注 讘讙诪' 讜讻砖谞讙注 讘讛诐 讛谞讝讬专 讗讬谞讜 讟诪讗 讗诇讗 讟讜诪讗转 注专讘 [讗诪讗讬] 讗讬谉 注讜诇讬谉 诇讜: 讘讗诪转 讗诪专讜 讬诪讬 讛讝讛 讜讛讝讘讛. 谞讝讬专 砖讛转讞讬诇 诇诪谞讜转 讜谞注砖讛 讝讘 讜讬诪讬 讛住讙专讜 砖驻专讞讛 讘讜 爪专注转 讜讛住讙讬专 讗讜转讜 讛讻讛谉 讜注诪讚 讘注讬谞讬讜 讗讜 讻讬讛讛 注讜诇讬谉 诇讜 诇讬诪讬 谞讝讬专讜转讜: 讗讬诇谉 讛诪讬住讱 注诇 讛讗专抓. 讘驻' 讚诐 讛谞讚讛 谞讚讛 谞讝.) 讗诪专 讚诪讚讗讜专讬讬' 诇讗讜 讗讛诇 诪注诇讬讗 砖讛注谞驻讬诐 专讞讜拽讬诐 讝讛 诪讝讛 讜讗讬谉 讘讛诐 驻讜转讞 讟驻讞 讗祝 讻讬 讬砖 讘讜讚讗讬 讻讝讬转 诪谉 讛诪转 转讞转 讗讞转 诪讛谉 讜诪谉 讛转讜专讛 讟讛讜专 讻讬 讛诇讱 转讞转 讻讜诇谉 讜专讘谞谉 讛讜讗 讚讙讝专讜 讟讜诪讗讛 讘讛讜诇讱 转讞转讬讜: 讜驻专注讜转 讗讘谞讬诐 讛讬讜爪讗讜转 诪谉 讛讙讚专. 讛住诪讜讱 诇讘讬转 讛拽讘专讜转 讜讬砖 砖诐 谞驻诇 转讞转 讗讞转 诪谉 讛讗讘谞讬诐 讜讙讝专讜 讞讻诪讬诐 讟讜诪讗讛 诇诪讛诇讱 转讞转 讗讞转 诪谉 讛讗讘谞讬诐 讗祝 讻讬 住驻拽 讟讜诪讗讛 讘专讛''专 住驻拽讜 讟讛讜专 讜讘诪住' 谞讚讛 (讙''讝 砖诐:) 诪砖诪注 讚诪讛诇讱 注诇 驻谞讬 讻讜诇讛 讟诪讗 讘讜讚讗讬: 讗专抓 讛注诪讬诐 注诇 讗讜讬专讗 讙讝专讜. 讻讙讜谉 诪讛诇讱 讘砖讬讚讛 转讬讘讛 讜诪讙讚诇 讙讚讜诇讜转 讬讜转专 诪诪' 住讗讛 砖讗讬谉 诪拽讘诇讬谉 讟讜诪讗讛 讗讜 注诇 讙砖专 讗专抓 讛注诪讬诐 讗讜 讛谞讻谞住 讘拽专讜谉 讗讜 讘住驻讬谞讛 砖讛讞诪讬专讜 讘讛 讬讜转专 诪讘讗讛诇 讛诪转 讻讚讬 砖诇讗 讬爪讗 诪讗专抓 诇讞讜''诇 讗讜 讚诇诪讗 诪砖讜诐 讙讜砖讗 讚讜拽讗 讛诪讗讛讬诇 注诇 讙讜砖讗 讙讝专讜 讻诪讬 砖诪讗讛讬诇 注诇 讛诪转 诪驻谞讬 诪转讬 诪讘讜诇 讗讜 诪驻谞讬 专讜讘 诪讬砖专讗诇 砖谞讛专讙讜 讘讞讜''诇 讗讘诇 讛谞讻谞住 讘砖讬讚讛 转讬讘讛 讜诪讙讚诇 讗讜 讘拽专讜谉 讗讜 讘住驻讬谞讛 诇讗 讜讛讗 讚诪砖诪注 讘驻''拽 讚砖讘转 (讚' 讟讜:) 讚讙讝专讜 注诇 讙讜砖讗 讜注诇 讗讜讬专讗 讛转诐 讛''驻 讘讬谉 诇谞讜讙注 讘讙讜砖讗 讘讬谉 诪讗讛讬诇 注诇 讙讜砖讗 讘诇讗 砖讜诐 讛驻住拽 诇讙讜砖讗 [讗讘诇] 讘讘讗 讘砖讬讚讛 转讬讘讛 讜诪讙讚诇 砖讬砖 讛驻住拽 诇讗 讗讬讬专讬 讜讛拽砖讛 讛专讘 专' 讬注拽讘 诪讗讜专诇讬讬谞''砖 讚转谞谉 讘驻''拽 讚讗讛诇讜转 讜讗诇讜 诪讟诪讗讬谉 讘诪讙注 讜讘诪砖讗 讜诇讗 讘讗讛诇 讗专抓 讛注诪讬诐 讜讘讬转 讛驻专住 讻讜' 讜讛讻讗 诪砖诪注 讚驻砖讬讟讗 诇谉 讚诪讟诪讗 讘讗讛诇 讻讬 诪讗讛讬诇 诪讬讛讗 注诇 讙讜砖讗 讘诇讗 讛驻住拽 砖讬讚讛 转讬讘讛 讜诪讙讚诇 讜转讬专抓 讚讛转诐 诪讬讬专讬 讘讙讜砖讗 讛讘讗 诪讗专抓 讛注诪讬诐 诇讗''讬 讜专''转 讗讜诪专 讚讛讬讗 谞砖谞讬转 拽讜讚诐 讙讝专讛 讗讞专讜谞讛 讚砖讘转 讚讗诪专 讛转诐 (讘驻''拽 讚砖讘转 砖诐) 讚诪注讬拽专讗 诇讗 讙讝专讜 注诇 讗讜讬专讗 讜诇讗 讻诇讜诐 讜注讬''诇 讚讗讬谞讜 诪讟诪讗 注讚 砖讬讻谞住 砖诐 专讗砖讜 讜专讜讘讜 讻讚诪砖诪注 讘砖诇讛讬 住讜讙讬讬谉 讜诇讗 讻砖诪讻谞讬住 讬讚讜 诇讘讚 讚讗讬诇讜 讘讗讛诇 讛诪转 诪讟诪讗 讗驻讬' 讘诪讻谞讬住 讬讚讜: 转''砖 讜诪讝讛 讘讙' 讜讘讝' 讜讗讬 讗诪专转 诪砖讜诐 讗讜讬专讗 讛讝讗讛 诇''诇. 讚讗讬谞讜 住讘专讗 砖讬爪讟专讻讜 讘讻讛''讙 讛讝讗转 讙' 讜讝' 讛讜讗讬诇 讜诪讟诪讗 讗祝 讻讬 讛驻住拽 讘讬谞讜 讜讘讬谉 讛讙讜砖 讚讗讬谞讜 讻诇诇 诪注谞讬谉 讟讜诪讗转 讗讛诇 讛诪转 诇讛爪专讬讱 讛讝讗讛 讙' 讜讝' 讜诪砖谞讬 讻讬 拽转谞讬 讗砖讗专讗 讛''谞 诪住转讘专讗 诪讚拽转谞讬 讜讻诇讬诐 讛谞讜讙注讬诐 讘诪转 讛谞讬 讻诇讬诐 讘谞讬 讛讝讗讛 谞讬谞讛讜. 讜讛诇讗 讗讬谞讜 讟诪讗 讛谞讜讙注 讘讛谉 专拽 讟讜诪讗转 注专讘 讜诇讗 讟讜诪讗转 讝' 讗诇讗 砖''诪 讗砖讗专讗 讚诪砖诪注 诇讬讛 讚讗驻讬诇讜 讘讻诇讬 砖讟祝 讗讬讬专讬 讚谞讙注讜 讘诪转 讚讛讜讜 讗讘 讛讟讜诪讗讛 讜讛谞讜讙注 讘讛诐 讟诪讗 讟讜诪讗转 注专讘 讻谞讜讙注 讘讟诪讗 诪转 讘注诇诪讗 讚诇讗 讘注讬讗 讛讝讗讛 讗诇讗 砖''诪 讗砖讗专讗 讜讗''转 讜诇讬砖谞讬 诇讬讛 讚讛谞讬 讻诇讬诐 讘讻诇讬 诪转讻讜转 诪讬讬专讬 讚讗讚诐 讛谞讜讙注 讘讛诐 讟诪讗 讟讜诪讗转 讝' 讜讘注讬 讛讝讗讛 讙' 讜讝' 讚讞专讘 讻讞诇诇 讜讗讜专''转 讚注''讻 诇讗 诪转讜拽诪讗 诪转谞讬' 讘讻诇讬 诪转讻讜转 讚讗''讻 讛谞讝讬专 诪讙诇讞 讚讞专讘 讛专讬 讛讜讗 讻讞诇诇. 讜砖诇讞 诇讜 专讘讬谞讜 讞讬讬诐 讻讛谉 讗讬讝讛 讘讬转 讗砖专 转讘谞讜 诇讬 讚讗讬谉 谞讝讬专 诪讙诇讞 注诇讬讜 讛''讛 讚讻讛谉 诪讜讝讛专 注诇讬讜 讜讗讬谉 诇讱 讘讬转 砖讗讬谉 讘讛 砖讜诐 讻诇讬 诪转讻讜转 砖讛讬讛 讘讗讛诇 讛诪转 讗讜 砖讜诐 诪住诪专 讻讚讗诪专讬' 讘诪住' 砖诪讞讜转 (驻''讚 讛诇' 讻讗) 讻诇 讟讜诪讗讛 砖讛谞讝讬专 诪讙诇讞 注诇讬讛 讻讛谉 诪讜讝讛专 注诇讬讛 讜转讜 讚讘讛讚讬讗 转谞讬讗 讘转讜住驻转讗 讜讘诪住' 讗讛诇讜转 (驻''讗) 讚拽讞砖讬讘 讛转诐 讚' 讟讜诪讗讜转 讘诪转 讻讬爪讚 讻诇讬诐 讛谞讜讙注讬诐 讘诪转 讜讗讚诐 讘讻诇讬诐 讜讻诇讬诐 讘讗讚诐 讟诪讗讬诐 讝' 讜讛专讘讬注讬 讘讬谉 讗讚诐 讘讬谉 讻诇讬诐 讟诪讗讬谉 讟讜诪讗转 注专讘 讜拽讗诪专 讘讚''讗 诇转专讜诪讛 讜拽讚砖讬诐 讗讘诇 谞讝讬专 讗讬谉 诪讙诇讞 讗诇讗 注诇 讛诪转 讘诇讘讚 驻讬' 诇诪注讜讟讬 讻诇讬诐 讛谞讜讙注讬诐 讘诪转 讚讗讬讬专讬 讘讛谉 讚讛讗 讜讚讗讬 诪讙诇讞 注诇 讗讘专 诪谉 讛讞讬 讜讗讻诇 讛谞讬 讚转谞谉 讘诪转谞讬' 讜注''讻 诪转谞讬' 讚讛转诐 讘讻诇讬 诪转讻讜转 讗讬讬专讬 讚讘讻诇讬 砖讟祝 讗讬 讗驻砖专 诇讛讬讜转 讟诪讗讬诐 讚' [讗诇讗] 讚讜拽讗 讘讻诇讬 诪转讻讜转 讚讗诪专 专讞诪谞讗 讞专讘 讻讞诇诇 诪砖讻讞转 诇讛谉 讻诪讜 砖诪驻讜专砖 讗讘诇 讻诇讬 砖讟祝 讗讬谞讜 讻讞诇诇 讗诇诪讗 讚讗讬谉 讛谞讝讬专 诪讙诇讞 注诇讬讛谉 讜讛讗 讚诇讗 讗讜拽讬 诪转谞讬' 讘讻诇讬 诪转讻讜转 诪砖讜诐 讚讘诇讗讜 讛讻讬 拽讬诐 诇讬讛 讚拽转谞讬 讗砖讗专讗 讚注''讻 诇讗讜 讗讻讜诇讛讜 拽讗讬 讜诪讝讛 讘讙' 讜讝' 讚讛讗 拽转谞讬 谞诪讬 讬诪讬 住驻专讜 讜讬诪讬 讙诪专讜 讚诇讗讜 讘谞讬 讛讝讗讛 讗讬谞讜谉. 讜诪砖诪注转讬谉 拽砖讛 诇诪讛 砖驻讬专砖 讛专''专 讬爪讞拽 诪住讬诪驻讜谞''讟 讚诪转谞讬' 讚讗讛诇讜转 讘讬谉 讘讻诇讬 诪转讻讜转 讘讬谉 讘砖讗专 讻诇讬诐 讚讻讜诇讛讜 讙诪专讬 诪讻诇讬 诪转讻讜转 讚讗诪专 讞专讘 讛讜讗 讻讞诇诇 讜讛''讛 诇砖讗专 讻诇讬诐 讚讘讛讚讬讗 讗诪专讬' 讘砖诪注转讬谉 讛谞讜讙注 讘砖讗专 讻诇讬诐 讗讬谞讜 讟诪讗 讗诇讗 讟讜诪讗转 注专讘 讜诪讬讛讜 拽爪转 讬砖 诇讚讞讜转 讚讛讗 讚驻专讬讱 讛讻讗 讘谞讬 讛讝讗讛 谞讬谞讛讜 诇讗讜 讗讻诇讬诐 讛谞讜讙注讬诐 讘诪转 讗诇讗 讗住驻专讜 讜讗讙诪专讜 拽讗讬 讚讘转专 讛讻讬 讜讛讜讬 讻诪讜 讜讻讜' 讜诇讗 谞''诇 讜爪''注 诪讛专驻''砖. 讜讛''专 讬爪讞拽 讛讘讬讗 专讗讬讛 诪转讜住驻转讗 讚讻诇讬诐 (驻''讜 诪讘''拽) 讛讞诪转 砖讛讬讗 谞转讜谞讛 讘转谞讜专 讜驻讬讛 诇诪注诇讛 诪谉 讛转谞讜专 讜注爪诐 讻砖注讜专讛 讻专讜讱 讘住讬讘 讗讜 讘谞讬讬专 讜谞转讜谉 . 诇转讜讻讛 讛讜讗 讟讛讜专 讜讛转谞讜专 讟讛讜专 讛讜讗 讟讛讜专 诪砖讜诐 讚讻专讜讱 讘住讬讘 讜讛转谞讜专 讟讛讜专 讚转讜讻讜 讜诇讗 转讜讱 转讜讻讜 讘讗 讛讟讛讜专 讜讗讞讝 讘讜 讜讛注诇讛讜 讟诪讗 诇驻讬 砖讛住讬讟 注爪诐 讻砖注讜专讛 讜讟诪讗 讗转 讛讞诪转 讞讝专讛 讛讞诪转 讜讟诪讗讛 讗转 讛转谞讜专 讗诇诪讗 讚讞诪转 讻讗讚诐 讜谞注砖讬转 讗讘 讛讟讜诪讗讛 诇讟诪讗 讗转 讛转谞讜专 讜讗注''讙 讚诇讗讜 讻诇讬 诪转讻讜转 讛讜讗 诪砖讜讬谞谉 诇讬讛 讻讗讚诐 诇讛讬讜转 讗讘 讛讟讜诪讗讛 讻诪讜讛讜 砖谞讬讟诪讗 讘注爪诐 讚讛讜讬 讗讘讬 讗讘讜转 讜讬砖 诇讚讞讜转 讚讛转诐 诪砖讜诐 讚讬拽专讘 讘讚讬拽专讘 讛讜讗 讚讛讗讚诐 谞讬讟诪讗 讘诪砖讗 讚注爪诐 讻砖注讜专讛 讜讘砖注讛 砖讛讬讛 [谞讜砖讗 注爪诐 讛诪转 砖讛讜讗] 讗讘讬 讗讘讜转 讘讗讜转讛 砖注讛 讛讬讛 谞讜讙注 讘讛讞诪转 讜讛讞诪转 讘转谞讜专. 讜注讜讚 讛讘讬讗 诪讚讗诪专 讘住驻专讬 讻诇 讗砖专 讬讙注 讘讜 讛讟诪讗 讬讟诪讗 诇诪讛 谞讗诪专 诇驻讬 砖谞讗诪专 讘讞诇诇 讞专讘 讘讗 讛讻转讜讘 讜诇讬诪讚 注诇 讛讞专讘 砖讛讜讗 诪讟诪讗 讟讜诪讗转 砖讘注讛 诇诪讚谞讜 诇讻诇讬诐 讜讗讚诐 讻诇讬诐 讜讗讚诐 讜讻诇讬诐 诪谞讬谉 转''诇 讜讻讘住转诐 讘讙讚讬讻诐 讘讬讜诐 讛砖讘讬注讬 讜讟讛专转诐 驻讬' 砖讛讘讙讚讬诐 砖谞讜讙注讬谉 讘讗讚诐 砖谞讜讙注 讘诪转 讟诪讗讬诐 讝'. 讜讛转诐 讘讙讚讬诐 诪砖诪注 讗祝 讘砖讗讬谞谉 讻诇讬 诪转讻讜转 讜讗讜专''转 讚转讻砖讬讟讬 讻诇讬 诪转讻讜转 砖驻讬专 诪讬拽专讜 讘讙讚讬诐 讻讚讻转讬讘 讘讘讙讚讬 讻讛讜谞讛 (砖诪讜转 讻讞) 讗诇讛 讛讘讙讚讬诐 讗砖专 讬注砖讜 讜讞砖讬讘 爪讬抓 讜讻诇诇讗 讚诪讬诇转讗 讻诇讬诐 讘诪转 讜讻诇讬诐 讘讗讚诐 讜讗讚诐 讘讻诇讬诐 (讜讻诇讬诐 讘讻诇讬诐) 讛专讬 讛谉 讻诪讜 讗讚诐 讘诪转 讜讗讚诐 讘讻诇讬诐 讜讻诇讬诐 讘讻诇讬诐 讜讗讚诐 讘讗讚诐 讬专讚讜 诪注诇讛 讗讞转 讚讗讬诇讜 讻诇讬 诪转讻讜转 讘诪转 讛专讬 讛谉 讻诪讜讛讜 讚讞专讘 讻讞诇诇 讜讙诐 讻诇讬诐 讘讗讚诐 讻讚讻转讬讘 (讘诪讚讘专 诇讗) 讜讻讘住转诐 讘讙讚讬讻诐 讗讘诇 讻诇讬诐 讘讻诇讬诐 诇讗 讗砖讻讞谉 砖讬注砖讜 讻讬讜爪讗 讘讛谉 讜讻诇讬诐 讘讻诇讬诐 讛砖诇讬砖讬 讗讬谞讜 讗诇讗 注专讘 讘讬谉 讗讚诐 讘讬谉 讻诇讬诐 (讘讗讚诐) 讗讘诇 讻诇讬诐 讘讗讚诐 讛讻诇讬诐 讻诪讜 讛讗讚诐 诪讛 讛讗讚诐 讟诪讗 讝' 讗祝 [讻诇讬诐] 讛谞讜讙注 讝' 讜讻诇讬诐 讘诪转 讛专讬 讛谉 讻诪转 诪讛 讛诪转 讗讘讬 讗讘讜转 诇讟诪讗 讗讚诐 讜讻诇讬诐 讟讜诪讗转 讝' 讗祝 讻诇讬 诪讟诪讗 讗讚诐 讜讻诇讬诐 讟讜诪讗转 讝' 讜转讜 诇讗 诪讬讚讬:





驻讬专讜砖 讛专讗"砖

讗讬诇谉 讛诪住讱 注诇 讛讗专抓 讜注谞驻讬讜 诪讜讘讚诇讬诐 讜讬砖 讻讝讬转 诪转 转讞转 讗讞讚 诪谉 讛注谞驻讬诐 讜讗讬谉 讬讚讜注 转讞转 讗讬讝讜. 讜讻谉 驻专注讜转 讗讘谞讬诐 讛讘讜诇讟讜转 诪谉 讛讙讚专 讜讬砖 讻讝讬转 诪谉 讛诪转 转讞转 讗' 诪讛谉 讜讗讬谉 讬讚讜注 转讞转 讗讬讝讜 讜诪讬讬专讬 砖讛谉 专讞讘讜转 讟驻讞 讚讛讻讬 诪砖诪注 驻' 讚诐 讛谞讚讛 讘住讜驻讜 砖讛诪讛诇讱 转讞转 讻讜诇讜 讟诪讗 讜讚讗讬 讗诇讗 砖讗讜讬专 诪驻住讬拽 讘讬谞讬讛诐 讜讛诇讱 讛谞讝讬专 转讞转 讗' 诪讛诐. 讜讬专' 诇讬 讚诪讬讬专讬 砖讛讗讬诇谉 注讜诪讚 讘专讛"专 讜讻谉 讛讗讘谞讬诐 讘讜诇讟讬诐 讘专讛"专 讚住驻拽 讟讜诪讗讛 讘专讛"专 讟讛讜专 讜讞讻诪讬诐 讙讝专讜 注诇讬讜 讟讜诪讗讛 讗讘诇 讘专讛"讬 讛讜讬 讟讜诪讗讛 讚讗讜专讬讬转讗 讜住讜转专 讜诪讘讬讗 拽专讘谉 讻讚诪讜讻讞 诇拽诪谉 专驻"讘 谞讝讬专讬':



诪砖讜诐 讗讜讬专讛 讙讝专讜 砖讛讗讜讬专 讬讟诪讗 讗驻讬诇讜 讗讬谞讜 诪讗讛讬诇 注诇 讛谞讜砖讗 讻讙讜谉 讛谞讻谞住 诇讛 讘拽专讜谉 讜讘住驻讬谞讛 讗讜 讘砖讬讚讛 转讬讘讛 讜诪讙讚诇 砖诪讞讝讬拽讬诐 诪' 住讗讛 砖讗讬谞谉 诪拽讘诇讬诐 讟讜诪讗讛 讜讞讜爪爪讬谉 讘驻谞讬 讛讟讜诪讗讛:



讜讗讬 讗诪专转 讗讜讬专讛 讙讝讜专 讛讝讗讛 诇诪讛 诇讬 讚讻讬讜谉 讚讗诪专讬' 讛谞讻谞住 讘讚讘专 讛讞讜爪抓 讟诪讗 讗"讻 诇讗 讙讝专讜 注诇讬讛 诪砖讜诐 讟讜诪讗讛 讗诇讗 讞讜诪专讗 讘注诇诪讗 讛讞诪讬专讜 注诇讬讛 讻讚讬 砖诇讗 讬爪讗 讗讚诐 诪讗专抓 诇讞讜"诇 讜讗"讻 讛讝讗讛 诇诪讛 诇讬:



讗诇讗 诇讗讜 诪砖讜诐 讙讜砖讗. 砖讙讝专讜 注诇讬讛 讻诪讗讛讬诇 注诇 讛诪转 诇驻讬 砖讗讬谉 诪爪讬讬谞讬诐 讘讛 拽讘专讬诐 讛讜讗 讚讘注讬 讛讝讗讛:



讜讻讬 拽转谞讬 讜诪讝讛 讗砖讗专讗 专讘讬注讬转 讚诐 讜专讜讘注 注爪诪讜转 讜讻讬讜爪讗 讘讚诐:



讛谞讬 讻诇讬诐 讘谞讬 讛讝讗讛 谞讬谞讛讜 驻讬' 讗讚诐 讛谞讜讙注 讘讻诇讬诐 讘专 讛讝讗讛 讛讜讗 讘转诪讬讛 讜讛诇讗 讛讻诇讬 讗讘 讛讟讜诪讗讛 讜讗讚诐 讛谞讜讙注 讘讜 专讗砖讜谉 讜讟诪讗 讟讜诪讗转 注专讘:

讗讬讘注讬讗 诇讛讜 讗专抓 讛注诪讬诐 诪砖讜诐 讙讝讬专讛 讗讜讬专讛 讙讝专讜 注诇讬壮 讻讜壮 注讬讬谉 讘驻状拽 讚砖讘转 讘诪讛状拽 诪讛 砖讛砖讘转讬 注诇 讛诪讜专讛 讘驻转专讜谉 讗讜讬专讛:





讛状谞 诪讬住转讘专讗 诪讚拽转谞讬 讜讻诇讬诐 讛谞讜讙注讬谉 讘诪转 讛谞讬 讻诇讬诐 讘谞讬 讛讝讗讛 谞讬讛讜 拽砖讬壮 诇讬 讟讜讘讗 讜讻诇讬诐 讛谞讜讙注讬诐 讘诪转 诇讗讜 讘谞讬 讛讝讗讛 谞讬谞讛讜 讜讛讗 转谞谉 讘专讬砖 讗讛诇讜转 讗专讘注讛 讟诪讗讬诐 讘诪转 讻讜壮 注讚 讻讬爪讚 讗专讘注讛 讻诇讬诐 讛谞讜讙注讬诐 讘诪转 讜讗讚诐 讘讻诇讬诐 讜讻诇讬诐 讘讗讚诐 讟诪讗讬谉 讟讜诪讗转 砖讘注讛 专讘讬注讬 讘讬谉 讗讚诐 讘讬谉 讻诇讬诐 讟诪讗 讟讜诪讗转 注专讘 讜讻诇 诪讬 砖讟诪讗 讟讜诪讗转 砖讘注转 爪专讬讱 讛讝讗讛 砖诇讬砖讬 讜砖讘讬注讬 讜谞专讗讛 诇讬 讚讟注讜转 讛讜讗 讘住驻专讬诐 讜讛状讙 诪讚拽转谞讬 讜讬诪讬 住驻专讜 讜讬诪讬 讙诪讜专 砖注诇 讗诇讜 讜讚讗讬 讗讬谞讜 爪专讬讱 讛讝讗讛 注诪状砖 讘驻状拽 讚讗讛诇讜转:





砖讬讟讛 诪拽讜讘爪转

讙诪专讗 讛住讻讻讜转 讗讬诇谉 讻讜'. 驻专注讜转 讗讘谞讬诐 驻专讜注讜转 讻讜'. 诪讬讬专讬 砖讛讬讛 讘讜讚讗讬 讟讜诪讗讛 转讞转 讗讞讚 诪谉 讛注谞驻讬诐 讗讜 诪谉 讛讗讘谞讬诐 讜诇讗 讬讚注讬谞谉 转讞转 讗讬讝讜 诪讛谉. 讜讻讬讜谉 砖诪讛诇讱 讜讘讗 转讞转 讻诇 讛注谞驻讬诐 讜讛讗讘谞讬诐 谞讗诪谉 讛讜讗 诇讜诪专 讛讜住专讛 讜谞住转诇拽讛 讛讟讜诪讗讛 诪讻讗谉. 讛专讘 注讝专讬讗诇 讜"诇:  


讜讗诇讜 讛谉 住讻讻讜转 (驻讬') 讗讬诇谉 讛诪住讱 注诇 讛讗专抓. 驻讬专讜砖 注谞驻讬讜 诪转驻砖讟讬谉 注诇 讛讗专抓 讜讬砖 讻讝讬转 诪转 转讞转 讗讞讚 诪谉 讛注谞驻讬诐 讜讬砖 讛驻专砖 讘讬谉 谞讜祝 诇讞讘讬专讜 讜讗讬谉 讬讚讜注 转讞转 讗讬讝讜 谞讜祝 讛讬讗 讛讟讜诪讗讛 讜讛诇讱 讛谞讝讬专 转讞转 讗讞讚 诪讛谉 讜讗讬谉 讘讛诐 驻讜转讞 讟驻讞. 讜诪讚专讘谞谉 讛讜讗. 


讜驻专注讜转 讗讘谞讬诐 讛讬讜爪讗讜转 诪谉 讛讙讚专. 驻讬专讜砖 讗讘谞讬诐 讘讜诇讟讜转 诪谉 讛讙讚专 讜讬砖 讻讝讬转 诪转 转讞转 讗讞转 诪讛谉 讜讗讬谉 讬讚讜注 转讞转 讗讬讝讜 诪讛谉 讛讬讗 讛讟讜诪讗讛. 讜诪讬讬专讬 砖讛谉 专讞讘讜转 讟驻讞 讚讛讻讬 诪砖诪注 住讜祝 驻专拽 讚诐 讛谞讚讛 讚诪讛诇讱 转讞转 讻讜诇讜 讟诪讗 讘讜讚讗讬. 讗讱 讬砖 讗讜讬专 诪驻住讬拽 讘讬谞讬讛诐 讜讛诇讱 讛谞讝讬专 转讞转 讗讞转 诪讛诐 讚诪谉 讛转讜专讛 讟讛讜专 讜讗祝 注诇 驻讬 砖讗讬谉 讘讬谉 讻诇 讗讞转 讜讗讞转 讗诇讗 驻讞讜转 诪砖诇砖讛 讛讜讬 讛驻住拽 讚讙讘讬 讟讜诪讗讛 诇讗 讗诪专讬谞谉 诇讘讜讚 讻讚讗诪专讬谞谉 转讞转 讗专讜讘讛 讛讘讬转 讟讛讜专 讜讗驻讬诇讜 讗讬谉 讘讗专讜讘讛 驻讜转讞 讟驻讞. 砖讬讟讛. 讜讛专讗"砖 讝"诇 讻转讘 讘驻讬专讜砖讬讜 讜讝"诇: 讜诪讬讬专讬 砖讛谉 专讞讘讜转 讟驻讞 讚讛讻讬 诪砖诪注 讘谞讚讛 驻专拽 讚诐 讛谞讚讛 讘住讜驻讜 砖讛诪讛诇讱 转讞转 讻讜诇讜 讟诪讗 讜讚讗讬. 讗诇讗 砖讗讜讬专 诪驻住讬拽 讘讬谞讬讛诐 讜讛诇讱 讛谞讝讬专 转讞转 讗讞转 诪讛谉. (讜讬"诇) 讜讬专讗讛 诇讬 讚诪讬讬专讬 砖讛讗讬诇谉 注讜诪讚 讘专砖讜转 讛专讘讬诐 讜讻谉 讛讗讘谞讬诐 讘讜诇讟讜转 诇专砖讜转 讛专讘讬诐 讚住驻拽 讟讜诪讗讛 讘专砖讜转 讛专讘讬诐 讟讛讜专 讜讞讻诪讬诐 讙讝专讜 注诇讬讜 讟讜诪讗讛. 讗讘诇 讘专砖讜转 讛讬讞讬讚 讛讜讬 讟诪讗 讚讗讜专讬讬转讗 讜住讜转专 讜诪讘讬讗 拽专讘谉 讻讚诪讜讻讞 诇拽诪谉 讘专讬砖 驻专拽 砖谞讬 谞讝讬专讬诐. 注讚 讻讗谉: 


讗讜 诪砖讜诐 讙讜砖讗 讙讝专讜. 注砖讜 讙讜砖 讘讗专抓 讛注诪讬诐 讻诪转 讜讗驻讬诇讜 专讜讻讘 注诇 讘讛诪讛 讟诪讗讛 诇驻讬 砖讛讗讛讬诇 注诇 讛讙讜砖 砖讛讜讗 讻诪转. 讚讙讝专讜 注诇讬讛 诇讟诪讗 讘讗讛诇 讻诪转 诪砖讜诐 诪转讬 诪讘讜诇 砖讛讬讜 讘讗专抓 讜讘讞讜爪讛 诇讗专抓 讜讙诐 谞驻诇讬诐 砖拽讜讘专讬诐 砖诐. 讜讗驻讬诇讜 诇专' 砖诪注讜谉 讘谉 讬讜讞讗讬 讚讗诪专 拽讘专讬 谞讻专讬诐 讗讬谉 诪讟诪讗讬谉 讘讗讛诇 诪讻诇 诪拽讜诐 专讜讘 讬砖专讗诇 谞讛专讙讜 讜诪转讜 讘讞讜爪讛 诇讗专抓. 讗讘诇 讘砖讬讚讛 转讬讘讛 讜诪讙讚诇 讗讜 讘拽专讜谉 讗讜 讘住驻讬谞讛 砖讬砖 讞诇诇 转讞转讬讛 讟驻讞 讟讛讜专. 讛专讘 注讝专讬讗诇 讝"诇: 


诪砖讜诐 讙讜砖讗. 砖讙讝专讜 注诇讬讛 讻诪讗讛讬诇 注诇 讛诪转 诇驻讬 砖讗讬谉 诪爪讬讬谞讬谉 讘讛 拽讘专讬诐. 讛专讗"砖 讝"诇 讘驻讬专讜砖讬讜: 


转讗 砖诪注. 驻讬专讜砖 讗讬 诪砖讜诐 讗讜讬专讗 讙讝专讜 讗讜 诪砖讜诐 讙讜砖讗 讙讝专讜. 讜诪讝讛 讘砖诇讬砖讬 讜讘砖讘讬注讬. 讜讗讬 讗诪专转 诪砖讜诐 讗讜讬专讗 讙讝专讜 驻讬专讜砖 讗讜讬专 讗讜讬专讗 诇诪讛 诇讬 讛讝讗讛. 讻诇讜诪专 讘砖诇讬砖讬 讜讘砖讘讬注讬 讛诇讗 讗讬谞讜 讗诇讗 专拽 讞讜诪专讗 讘注诇诪讗. 讜讗"转 诇讛讻讬 讛爪专讬讻讜 讛讝讗讛 讛诇讗 讗转讬 诇讗讬讞诇讜驻讬 讘讟讜诪讗转 诪转 讜讬讗诪专讜 讛注讜诇诐 讚讘讟讜诪讗转 诪转 诇讗 爪专讬讱 讛讝讗讛. 讗讬谉 讝讛 讬讻讜诇 诇讛讬讜转 讚讗转讬 诇讗讬讞诇讜驻讬 讘讟讜诪讗转 诪转. 讻讬 讚讻讜诇讬 注诇诪讗 讬讚注讬 讚讗讬谞讜 讗诇讗 讞讜诪专讗 讘注诇诪讗 诪讚拽转谞讬 诪讟诪讗讬谉 讘讗讜讬专 讗讜讬专讗 讬讜转专 诪诪转 讚诪转 讗讬谞讜 诪讟诪讗 讗诇讗 讘讗讜讬专 讙讜砖讗 讜诇讗 讘讗讜讬专 讗讜讬专讗. 讗诇讗 诇讗讜 砖诪注 诪讬谞讛 诪砖讜诐 讙讜砖讗. 驻讬专讜砖 讗讜讬专 讙讜砖讗 讙讝专讜. 讜诇讗 讗讜讬专讗 驻讬专讜砖 讘讗讜讬专 讗讜讬专讗. 讜讛砖转讗 谞讬讞讗 诇诪讛 讛爪专讬讻讜 讛讝讗讛 讙讝讬专讛 诪砖讜诐 讟讜诪讗转 诪转 讜讗转讬 诇讗讬讞诇讜驻讬 讚讛讙讝专讛 注转讛 诪砖讜诐 诪转. 诇讗 诇注讜诇诐 讗讬诪讗 诇讱 诪砖讜诐 讗讜讬专讗 讙讝专讜. 驻讬专讜砖 诪砖讜诐 讗讜讬专 讗讜讬专讗. 讜讗"转 诇诪讛 讛爪专讬讻讜 讛讝讗讛 讛讗 诇讗 讗转讬 诇讗讬讞诇讜驻讬 讘讟讜诪讗转 诪转. 讜诪砖谞讬 讻讬 拽转谞讬 讜诪讝讛 讘砖诇讬砖讬 讜讘砖讘讬注讬 拽讗讬 讗砖讗专讗 诇讗 拽讗讬 讗讻诇 诪讛 砖讘诪砖谞转谞讜. 转讜住驻讜转 讞讬爪讜谞讬转: 


讛讻讬 讙专住讬谞谉 诪住转讘专讗 讚诇讗 拽讗讬 讗讻讜诇讛讜 诪讚拽转谞讬 讜讻诇讬诐 讛谞讜讙注讬诐 讘诪转 讜讛谞讬 讻诇讬诐 讘谞讬 讛讝讗讛 谞讬谞讛讜 讘转诪讬讛. 讜诇讗 讛谞讜讙注 讘诪转 讗讬谞讜 讟诪讗 讟讜诪讗转 砖讘注讛. 讚讻诇讬 砖讟祝 讛谞讜讙注讬诐 讘诪转 讛谞讜讙注 讘讛诐 讗讬谉 诇讜 讗诇讗 讟讜诪讗转 注专讘. 讜讛诪拽砖讛 讛讬讛 住讘讜专 讛讬讬谞讜 讘讻诇讬诐 诪讬讬专讬 讘讬谉 讘讻诇讬 注抓 讘讬谉 讘讻诇讬 诪转讻讜转 讜诇讛讻讬 诇讗 讘注讬 诇讗讜拽诪讛 讘讻诇讬 诪转讻讜转 讚讘注讬 讛讝讗讛 讗祝 讻讬 讗讬谉 讛谞讝讬专 诪讙诇讞 注诇讬讜. 讛专' 注讝专讬讗诇 讝"诇: 


讻转讜讘 讘转讜住驻讜转 讻讚讗诪专 讘诪住讻转 砖诪讞讜转 讻诇 讟讜诪讗讛 砖讛谞讝讬专 讻讜'. 讜讗讜诪专 专"讞 讚注诇 讻专讞讬谉 讛讛讬讗 转讜住驻转讗 诪砖讜讘砖转 讛讬讗 讚讛讗 专讘讬注讬转 讚诐 讚讗讬谉 讛谞讝讬专 诪讙诇讞 注诇讬讜 讜讻讛谉 诪讜讝讛专 注诇讬讜 讻讚讻转讬讘 讜注诇 讻诇 谞驻砖讜转 诪转 诇讗 讬讘讗. 讜讗讜诪专 专"讬 讚讗讬谉 讝讜 拽讜砖讬讗 讚砖诪讗 讗讜转讛 转讜住驻转讗 住讘专讗 讻诪拽爪转 讝拽谞讬诐 专讗砖讜谞讬诐 砖讛讬讜 讗讜诪专讬谉 专讘讬注讬转 讚诐 诇讻诇. 讗讜 砖诪讗 住讘专讗 讚讙诐 讻讛谉 讗讬谞讜 诪讜讝讛专 讗诇讗 注诇 讞爪讬 诇讜讙 砖讛谞讝讬专 诪讙诇讞 注诇讬讜. 转讜住驻讬 讛专讗"砖 讝"诇. 讜讛转讜住驻讜转 讞讬爪讜谞讬讜转 讻转讘讜 讜讝讛 诇砖讜谞谉. 讜拽砖讬讗 讚讜讚讗讬 讚讝讛 讛讻诇诇 讚讜拽讗 讚讻诇 讚讘专 砖谞讝讬专 诪讙诇讞 注诇讬讜 讻讛谉 诪讜讝讛专 注诇讬讜. 讜诪讛 砖讗谞讜 专讜讗讬诐 诪专讘讬注讬转 讚诐 讜诪专讜讘注 注爪诪讜转 讚讗讬谞诐 砖讜讬谉 讗讬谉 讛讻讬 谞诪讬 讚讬讻讜诇 诇讛讬讜转 讚砖讬注讜专谉 讗讬谞诐 砖讜讬谉 诪驻谞讬 讛讛诇讻讛 诇诪砖讛 诪住讬谞讬. 讗讘诇 诪谉 讛讚讘专 讛诐 砖讜讬谉. 讜讛讻诇诇 诪讜讻讬讞 讚讻讱 讛讬讗 讚拽转谞讬 讻诇 讚讘专 讜讻讜' 讜诇讗 拽转谞讬 讻诇 砖讬注讜专 砖讛谞讝讬专 诪讙诇讞 讚讻讛谉 诪讜讝讛专 讗诇讗 讜讚讗讬 砖讜讬谉 谞讝讬专 讜讻讛谉 诇注谞讬谉 讗讜转讜 讚讘专. 


讻转讜讘 讘转讜住驻讜转 讜诪砖诪注转讬谉 拽砖讛 诇诪讛 砖驻讬专砖 讛专讘 专' 讬爪讞拽 讻讜'. 注讜讚 讛讘讬讗 专讗讬讛 诪讚讗诪专讬谞谉 讘住驻专讬 讜讻诇 讗砖专 讬讙注 讘讜 讛讟诪讗 讬讟诪讗 诇诪讛 谞讗诪专. 诇驻讬 砖谞讗诪专 讘讞诇诇 讞专讘 讘讗 讛讻转讜讘 讜诇讬诪讚 注诇 讛讗讚诐 砖讛讜讗 讟诪讗 砖讘注讛. 诇诪讚谞讜 诇讻诇讬诐 讜讗讚诐 讜讻诇讬诐 诪谞讬谉. 驻讬专讜砖 砖诪讟诪讗讬谉 砖讘注讛 砖讛专讬 诪砖诪注 拽专讗 讜讻诇 讗砖专 讬讙注 讘讜 讛讟诪讗 驻讬专讜砖 讗讜转讜 砖谞讙注 讘诪转 讬讟诪讗 讛谞讜讙注 讘讜 讟讜诪讗转 砖讘注讛 讜讛谞驻砖 讛谞讜讙注 讘讜 讘讗讜转讜 砖谞讟诪讗 讟讜诪讗转 注专讘. 讻诇讬诐 讜讗讚诐 讜讻诇讬诐 诪谞讬谉 砖讛谉 讟诪讗讬谉 讟讜诪讗转 砖讘注讛 转诇诪讜讚 诇讜诪专 讜讻讘住转诐 讘讙讚讬讻诐 讘讬讜诐 讛砖诇讬砖讬. 诪砖诪注 砖讛讘讙讚讬诐 砖讛讜讗 诇讘讜砖 讟诪讗讬诐 砖讘注讛 诪讻讞 讛讗讚诐. 讜讛讱 讗讚诐 诪讬讬专讬 砖谞讟诪讗 诇讗讞讚 砖谞讙注 讘讞专讘 讚讻转讬讘 讘拽专讗 诇注讬诇 诪讬谞讬讛 讚讟诪讗. 讜诪讻讗谉 诇诪讚谞讜 讗专讘注讛 讘诪转 讚讻诇讬诐 诪讟诪讗讬诐 诇讗讚诐 讜讗讚诐 讻诇讬诐 砖诇砖转谉 讟诪讗讬诐 砖讘注讛. 讜讛转诐 讘讙讚讬诐 诪砖诪注 讗祝 讘砖讗讬谞讜 讻诇讬 诪转讻讜转. 讜讗讜诪专 专"转 讚转讻砖讬讟讬 诪转讻讜转 诪讬拽专讜 砖驻讬专 讘讙讚讬诐 讻讚讚专砖讬谞谉 讙讘讬 讘讙讚讬 讻讛讜谞讛 讗诇讛 讛讘讙讚讬诐 讜讻讜'. 讜讛砖讘爪讬诐 讛诐 诪讝讛讘. 讜讘砖诪注转讬谉 讗诪专讬谞谉 讘讛讚讬讗 讚谞讜讙注 讘砖讗专 讻诇讬诐 讚讗讬谞讜 诪讟诪讗 讗诇讗 讟讜诪讗转 注专讘. 讜注转讛 讬砖 诇诇诪讜讚 诪谉 讛驻住拽 讛讝讛 讻诇 讛诪砖谞讛 讚讗讛诇讜转 讚讛讻讬 讗讬转诪专 讛转诐 砖谞讬诐 讟诪讗讬诐 讘诪转 讗讞讚 讟讜诪讗转 砖讘注讛 讜讗讞讚 注专讘. 讻讬爪讚 讗讚诐 讛谞讜讙注 讘诪转 (讟诪讗) 讟诪讗 讟讜诪讗转 砖讘注讛 讜讗讚诐 讛谞讜讙注 讘讜 讟诪讗 讟讜诪讗转 注专讘. 砖诇砖讛 讟诪讗讬谉 讘诪转 砖谞讬诐 讟诪讗讬谉 讟讜诪讗转 砖讘注讛 讜讗讞讚 讟诪讗 讟讜诪讗转 注专讘. 讻讬爪讚 讻诇讬诐 讛谞讜讙注讬诐 讘诪转 讜讻诇讬诐 讘讻诇讬诐 讟诪讗讬谉 讟讜诪讗转 砖讘注讛 讜砖诇讬砖讬 讘讬谉 讗讚诐 讘讬谉 讻诇讬诐 讟诪讗讬诐 讟讜诪讗转 注专讘. 讗专讘注讛 讟诪讗讜转 讘诪转 砖诇砖讛 诪讛谉 讟诪讗讬诐 讟讜诪讗转 砖讘注讛 讜讛专讘讬注讬 讟讜诪讗转 注专讘. 讻讬爪讚 砖谞讬诐 讛谞讜讙注讬诐 讘诪转 讜讗讚诐 讘讻诇讬诐 讜讻诇讬诐 讘讗讚诐 讟诪讗讬谉 讟讜诪讗转 砖讘注讛. 砖诇讬砖讬 讘讬谉 讗讚诐 讘讬谉 讻诇讬诐 讟诪讗讬诐 讟讜诪讗转 注专讘. 讜讻诇 讝讛 讛讚讬谉 讬砖 诇诇诪讜讚 诪谉 讛住驻专讬诐 砖诇讗 诪爪讬谞讜 砖讬讛讬讜 讟诪讗讬谉 砖讘注讛 专拽 讻诇讬诐 讜讗讚诐 讜讻诇讬诐 讚讜拽讗 讜诇讛讻讬 拽讗诪专 砖谞讬诐 讟诪讗讬谉 讘诪转. 讜讻砖讗讚诐 谞讜讙注 讘诪转 讗讬谞讜 诪讟诪讗 讗讚诐 讗讞专 砖讘注讛 砖诇讗 诪爪讬谞讜 砖谞讬 讗讚诐 讟诪讗讬谉 讻讬 讗诐 讗讞讚. 讗讘诇 讜讚讗讬 讗诐 讛讬讜 讻诇讬诐 讛谞讜讙注讬诐 讘专讗砖讜谉 讟诪讗讬谉 砖讘注讛 讜诇讗 讙专注 诪讗讚诐 砖拽讘诇 讟讜诪讗讛 诪讻诇讬诐 砖讬讞讝讜专 讜讬讟诪讗 讻诇讬诐 砖讘注讛. 讜讻谉 砖诇砖讛 讟诪讗讬谉 讘诪转 砖讛讻诇讬诐 诪讟诪讗讬谉 讻诇讬诐 讜讛讗 诇讗 讙专讬注讬 讻诇讬诐 砖谞讬讬诐 诪讻诇讬诐 砖谞讙注讜 讘讗讚诐 砖拽讘诇 讟讜诪讗讛 诪讻诇讬诐. 讜砖诇讬砖讬 讘讬谉 讗讚诐 讜讘讬谉 讻诇讬诐 讟诪讗讬谉 讟讜诪讗转 注专讘. 砖诇讗 诪爪讬谞讜 讘讛讚讬讗 砖诇砖讛 讻诇讬诐 讟诪讗讬诐 砖讘注讛 讻讬 讗诐 砖谞讬诐 讜讻谉 诇讗 诪爪讬谞讜 讗讚诐 砖讬讛讗 讟诪讗 注诇 讬讚讬 讻诇讬诐 砖谞讬讬诐 讻讬 讗诐 注诇 讬专讬 专讗砖讜谉. 讜讻谉 讗专讘注讛 讟诪讗讬诐 讘诪转 讻讜' 砖讻讱 诪爪讬谞讜 讘讛讚讬讗 讻诇讬诐 讜讗讚诐 讜讻诇讬诐 讜诇讗 讬讜转专. 转讜住驻讬 讛专讗"砖 讝"诇:





专砖"砖

专砖"讬 讚"讛 讜讗讬谉 住讜转专 讗讛"拽. 讜讛讗讬 讚转谞谉 讻讜' 讜住讜转专 讗讛"拽 讻讜'. 转诪讜讛 讚讛讗 讛讻讗 讙"讻 讬诪讬诐 砖讛讬讛 讘讛谉 讘讗专抓 讛注诪讬诐 讗讬谉 注讜诇讬谉 诇讜 讻讛转诐. 讜讗祝 砖讬砖 诇讚讞讜拽 讜诇讻讜讜谉 讝讛 讘转讬专讜爪讜. 诪"诪 诇讗 讛讬讛 讻讚讗讬 诇注砖讜转 讘讝讛 拽讜砖讬讗 讜转讬专讜抓:



专讚"讛 讗讬讘注讬讗 诇讛讜. 讗诇讗 谞讻谞住 诇讛 讘讗讜讬专讗 拽诇讬讟 诇讬讛 讟讜诪讗讛. 讻"谞 讚爪"诇:



转讚"讛 讗专抓. 讙讚讜诇讜转 讬讜转专 诪诪' 住讗讛 讻讜'. 讘专"驻 讟"讜 讚讻诇讬诐 讜专驻"讞 讚讗讛诇讜转 讜讘讻"讚 讗讬转讗 讚讘诪' 住讗讛 诪讻讜讜谞讜转 住讙讬 诇讬讟讛专. 讜爪"诇 讚诪诇转 讬讜转专 砖讘讚讘专讬讛诐 谞诪砖讻转 诇诪注诇讛. 讜专"诇 砖讛谉 讙讚讜诇讜转 讘讬讜转专 讚讛讬讬谞讜 诪诪"住 讜诪注诇讛:



转讚"讛 转"砖. 讻讚讗诪专讬谞谉 讘诪住' 砖诪讞讜转 驻"讚 讻"讟 砖讛谞讝讬专 讻讜'. 讻爪"诇. 讜讛讜讗 砖诐 诪砖谞讛 讻"讗:



讘讗"讚 讜讛讗 讚诇讗 讗讜拽讬 诪转谞讬转讬谉 讘讻诇讬 诪转讻讜转 讻讜'. 诪讘讜讗专 讚讙诐 专讞"讻 诪讜讚讛 讘讝讛 诇专"转 讚讘讻诇讬 诪转讻讜转 爪专讬讱 讛讝讬讛 专拽 讚住"诇 砖讗讬谉 讛谞讝讬专 诪讙诇讞 注诇讬讜. 讜讛转讜讬"讟 诇"讚 讘诪砖"讻 讜专"转 住讜讘专 讚讘讻"诪 爪专讬讱 讛讝讬' 讜专讞"讻 讛砖讬讘 诇讜 讻讜'. 诪砖诪注 讚住讜讘专 讚驻诇讬讙 讙"讻 注诇 讛讝讬讛. 讜谞专讗讛 砖讬砖 讛砖诪讟讛 讘讚讘专讬讜 讜爪"诇 讗讞专 诪讬诇转 讛讝讬讛. 讜讛谞讝讬专 诪讙诇讞 注诇讬讛诐. 砖讜讘 谞讚驻住讜 转讜专"注 讜专讗讬转讬 砖注诪讚 讘讝讛 注"讚. 讗讱 讘砖诐 讛专诪讘"谉 讘驻' 讞讜拽转 讛讘讬讗 讚讙诐 讛讝讬讛 讗"爪 讜注"砖 讟注诪讜 讜谞讬诪讜拽讜. 讜讻"讻 讘讞讬讚讜砖讬讜 诇讘"讘 (讻). 讜讛讙讛"砖 讛讘讬讗 砖讻谉 讙诐 讚注转 讛诪讗讜专. 讜讛专诪讘"诐 讘驻"讝 诪讛谞"讝 讛诇"讞 讻转讘 讙"讻 砖讗讬谞讜 诪讝讛 讘讙' 讜讝' 讗讘诇 讻' 砖讚"讝 诪讬讜讞讚 讘谞讝讬专 讗讘诇 讻诇 讗讚诐 讻讜' 讬讝讛 讘讙' 讜讝' 讻讜'. 讜讛讻"诪 转诪讛 砖讬讛讗 谞讝讬专 拽讬诇 诪砖讗专 讘谞"讗. 讜讻' 注讜讚 讛专诪讘"诐 砖诐 砖讝讛 砖讗讬谞讜 (讻"讛 讘讛注转拽转 讛讻"诪) 诪讝讛 讻讜' 讻讚讬 砖讬注诇讛 诇讜 讬诪讬 讟讜诪讗转讜 讘讻诇讬 诪诪谞讬谉 讬诪讬 谞讝讬专转讜. 讜讛转讜讬"讟 讛讘讬谉 砖讘讗 讘讝讛 诇转转 讟注诐 注诇 砖诇讗 讛爪专讬讻讜讛讜 讛讝讗讛. 讜讛讜讗 转讬诪讛 讚诪讛 讟注诐 讬砖 讘讝讛. 讜注"拽 讬讝讛 讜诇讗 讬讛讬讛 注讜诇讬谉 诇讜. 讜注讜讚 讚讛讗 诪砖诪注 诪诪转谞讬' 讚讗讬谞讜 住讜转专 讛拽讜讚诪讬谉 讗讘诇 讗讬谉 注讜诇讬谉. 讚讗诇"讻 讛"诇 诇转谞讗 诇讞砖讜讘 讝讛 讬讞讚 注诐 讬诪讬 讛讝讘 讜讛讝讘讛 讜讻讜' 讻诪砖"讻 讛讻"诪 砖诐 讘讚讬谉 讝'. 讜诇拽诪谉 讘讙诪专讗 讘驻讬住拽讗 讜诪转讞讬诇 讜诪讜谞讛. 诪讘讜讗专 诇讛讚讬讗 讚讻诇 讚讞砖讬讘 讘讛讱 讘讘讗 讗讬谉 注讜诇讬谉. 讜谞诇注"讚 讗砖专 讛讻"诪 讜讛转讜讬"讟 诇讗 讬专讚讜 讘讻讗谉 讘诪讞讻"转 诇住讜祝 讚注转 讛专诪讘"诐. 讜讻讜讜谞转讜 讘讝讛 诇讬讬砖讘 转诪讬讛转 讛讻"诪. 讜讛讜讗 砖讘讗诪转 诇讟讛专讜 诪讛讟讜诪讗讛 讜讚讗讬 谞讝讬专 诇讗 注讚讬祝 诪砖讗专 讘谞讬 讗讚诐 砖诇讗 诇讛爪专讬讻讜 讛讝讗讛 讗诇讗 讚讗祝 砖诇讗 讛讜讝讛 讜讗"讻 注讚讬讬谉 讛讜讗 讘讟讜诪讗转讜 讙诐 诇讗讞专 砖讘注讛. 诪"诪 注讜诇讬谉 诇讜 讛讬诪讬诐 诇讗讞专 讝' 诇诪谞讬谉 谞讝讬专转讜. 讜诇注谞讬谉 讝讛 讗诪专 讛砖"住 讛谞讬 讻诇讬诐 讘谞讬 讛讝讗讛 讗讬谞讜谉 讜谞讻讜谉 讘注讝"讛. 讜注讬' 讘转讜讬"讟 注讜讚 诪讛 砖讛讘讬讗 讘砖诐 讛专诪讘"谉 砖讛讞专讘 讗讬谞讜 诪讟诪讗 讘讗讛诇 讚讗诇"讻 讛讬讜 讛讻讛谞讬诐 讗住讜专讬诐 讘讻诇 讛讘转讬诐 讻讜'. 诇讻讗讜专讛 拽砖讛 讚讛讗 诪住讬拽 讘住讜祝 讚讗祝 讘诪讙注 讗讬谉 讛讻讛谉 诪讜讝讛专. 讜讗"讻 讗祝 砖讛讬讛 诪讟诪讗 讘讗讛诇 讙"讻 讬讜讻诇 诇讛讬讜转 砖讛讻讛谞讬诐 诪讜转专讬诐 诇讬讻谞住 诇讘转讬诐 诪砖讜诐 砖讗讬谉 讟注讜谞讬谉 讛讝讬讛 讜讛谞讝讬专 讗讬谞讜 诪讙诇讞 注诇讬讛诐 讻诪讜 讘诪讙注. 讜讛专讬 讛专讞"讻 诪砖诪注 讚住"诇 砖诪讟诪讗 讘讗讛诇 讜讙诐 爪专讬讱 讛讝讬讛 诪"诪 讻讬讜谉 砖讗讬谉 讛谞讝讬专 诪讙诇讞 注诇讬讜 讗讬谉 讛讻讛谉 诪讜讝讛专 讻砖"讻 诇讚注转 讛专诪讘"谉 砖讗讬谞讜 讟注讜谉 讙诐 讛讝讬讛. 讜诇驻诪砖"讻 讛诪诇"诪 驻"讙 诪讛诇讻讜转 讗讘诇 讘住讘专转 住驻专 讛讬专讗讬诐 诇注谞讬谉 诪转讬 注讜讘讚讬 讻讜讻讘讬诐 注"砖 讬转讬讬砖讘讜 讚讘专讬 讛专诪讘"谉 讙"讻:





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讗专抓 讛注诪讬诐 诪砖讜诐 讗讜讬专讗. 注讬讬谉 诇注讬诇 讚祝 讻 注"讗:


转讜住' 讚"讛 转"砖 讜讻讜' 讜讛讗 讚诇讗 讗讜拽讬 诪转谞讬' 讘讻诇讬 诪转讻讜转. 注讬' 讘诪讗讜专 驻"讚 讚讞讜诇讬谉 讚祝 注讗 注"讘 讚"讛 讻讬 拽讗诪专 专讘讛 讚讗讚诐 谞讜讙注 讘讞专讘 砖谞讟诪讗 讘诪转 讚讗讬谉 诇讜 讛讝讬讬' 讙' 讜讝':


讘讗"讚 讜诇讗 谞专讗讛 诇讬 讜爪"注. 注讬' 砖讘讜注讜转 讚' 讟' 注"讘 转讚"讛 讻讚讗诪专. 讜砖诐 讚祝 诪讗 注"讗 讚"讛 讜诪讗谉 讚转谞讬. 讜讘讙讬讟讬谉 讚祝 驻 注"讘 讚"讛 讝讜 讚讘专讬 专"诪:






image1.png
e 9T WNSE




